1.2 ปัจจัยความเสี่ยง

ความเสี่ยงเกี่ยวกับอัตราแลกเปลี่ยน

ผู้ส่งออกทั้งหมดได้รับผลกระทบอย่างหลีกเลี่ยงไม่ได้โดยการเปลี่ยนแปลงขึ้นลงของอัตราแลกเปลี่ยน
แม้ว่าบริษัทฯ
มีรายได้มาจากรายได้เป็นเงินเยนและได้รับผลกระทบไม่มากจากการเคลื่อนไหวอัตราแลกเปลี่ยน
เนื่องจากวัตถุดิบหลักเกือบร้อยละ 60 ของต้นทุนการผลิตซื้อในสกุลเงินเดียวกัน
ซึ่งเป็นการป้องกันอย่างหนึ่ง อย่างไรก็ตาม ความผันผวนของสกุลเงินบาท และญี่ปุ่นในปี 2554
ก็แสดงให้เราเห็นถึงความเสี่ยงของอัตราแลกเปลี่ยนที่ไม่เสถียรภาพ ปัจจุบันทั่วโลก
"สงครามเงินตรา" ในแต่ละประเทศจะกดดันรัฐบาลให้ใช้มาตรการที่เกี่ยวข้องกับเงินสกุลของตน
และเราคาดว่าปี 2555 จะยังคงมีแนวโน้มการเคลื่อนไหวในตลาดอัตราแลกเปลี่ยนเงินตราที่ผันผวน
ซึ่งจะต้องรับภาระมหาศาลในการดำเนินงานของเรา

ความเสี่ยงจากราคาน้ำมัน

ในปี 2554 ราคาน้ำมันดิบในตลาดโลกค่อนข้างสูงตลอดทั้งปี ซึ่งมีผลกระทบต่อค่าขนส่งในทุกภาคส่วน
โดยเฉพาะอย่างยิ่งสำหรับธุรกิจส่งออก
ราคาน้ำมันที่สูงขึ้นส่งผลให้ค่าขนส่งของเราแตกต่างกันมากขึ้นประมาณ ร้อยละ 10 - 12
ของค่าใช้จ่ายทั้งหมด ซึ่งเราคาดว่าราคาน้ำมันจะยังคงผันผวนต่อเนื่องในปี 2555
ขึ้นอยู่กับการเปลี่ยนแปลงทางเศรษฐกิจของจีนและสถานการณ์ในตะวันออกกลาง

ความเสี่ยงของผู้ถือหุ้นรายใหญ่มีอิทธิพลในการกำหนดนโยบายการจัดการ

ณ สิ้นปี 2554 กลุ่มของ ดร. ไนยวน ชิ ถือหุ้นประมาณร้อยละ 15 ของทุนชำระแล้ว
ได้ส่งตัวแทนเพื่อดำรงตำแหน่งประธานกรรมการและประธานเจ้าหน้าที่บริหารของบริษัท
ทำให้กลุ่มนี้มีอิทธิพลต่อการกำหนดนโยบายการบริหารของบริษัทฯ อย่างไรก็ตาม ดร. ชิ
ได้แสดงความตั้งใจหลายครั้งที่จะเชิญผู้ถือหุ้นรายใหญ่รายใหม่มาเป็นกรรมการ
และพร้อมที่จะสละตำแหน่งที่ตนรับผิดชอบอยู่ได้ตลอดเวลาเมื่อมีการทดแทนที่เหมาะสม

ความเสี่ยงที่ขึ้นอยู่กับเพียงลูกค้ารายใหญ่จำนวนน้อยราย

บริษัทดำเนินธุรกิจเป็นผู้ผลิตโครงสร้างเหล็กขนาดใหญ่และส่งมอบตามข้อกำหนดที่ระบุไว้โดยแต่ละโครงการ
ลูกค้าหลักของเราคือ บริษัท คาจิมา คอร์ปเปอเรชั่น, บริษัท ชิมิสึ คอร์ปเปอเรชั่น, บริษัท
ทาเคนากา คอร์ปเปอเรชั่น และบริษัท โอบายาชิ คอร์ปเปอเรชั่น เป็น 4
บริษัทที่ใหญ่ที่สุดและเป็นผู้นำตลาดรับเหมาก่อสร้างขนาดใหญ่ในประเทศญี่ปุ่น
โดยรายได้หลักของบริษัทฯ ในปี 2554 มากกว่าร้อยละ 90 มาจากการขายให้ลูกค้าหลักเหล่านี้
แม้ว่าอาจจะมีผลกระทบอย่างสำคัญกับการกระจายความเสี่ยงไปสู่ลูกค้ารายอื่นๆ
บริษัทก็มีแผนที่จะขยายเข้าสู่ตลาดอืน เพื่อลดความเสี่ยงและได้เริ่มดำเนินการไปแล้วตั้งแต่ปี 2554
และจะยังคงดำเนินต่อในปี 2555

ความเสี่ยงเกี่ยวกับการจัดหาวัตถุดิบ

วัตถุดิบหลักที่บริษัทใช้ทำการผลิตเป็นเหล็กแผ่นรีดร้อนคุณภาพสูง บริษัทสั่งซื้อแผ่นรีดร้อนคุณภาพสูงจาก
บริษัท เจเอฟอี สตีล คอร์ปเปอเรชั่น โรงงานผลิตเหล็กขนาดใหญ่เป็นอันดับ 2 ในประเทศญี่ปุ่น
และเป็นผู้ผลิตที่จัดหาวัตถุดิบส่งให้บริษัทฯ โดยมีมูลค่าของการนำเข้าอยู่ที่ประมาณร้อยละ 70
ของต้นทุนรวมของวัตถุดิบ
ผลสำเร็จของนโยบายบริษัทที่จะกระจายความเสี่ยงของการขึ้นอยู่กับผู้จัดจำหน่ายวัตถุดิบเพียงรายเดียว
โดยการจัดหาแผ่นเหล็กที่มีลักษณะ และคุณภาพเดียวกัน จากบริษัท ชินนิทเท็ตสึ คอร์ปเปอเรชั่น,
บริษัท ซูมิคิน คอร์ปเปอเรชั่น ในประเทศญี่ปุ่น และบริษัท พอสโก คอร์ปเปอเรชั่น
ในประเทศเกาหลี นอกจากนี้ บริษัทฯ
ได้เริ่มที่จะสำรวจความเป็นไปได้ในการจัดซื้อวัตถุดิบจากโรงงานที่จีนผ่านคู่ค้าของเรา ในปี 2554
บริษัทได้ใช้เหล็กที่ผลิตในจีนประมาณ 4,000 ตัน
เราคาดหวังว่าวัตถุดิบของจีนอาจช่วยให้เราได้เปรียญคู่แข่งในประเทศญี่ปุ่น
อย่างไรก็ตามในปีที่ผ่านมาการรวมตัวระหว่างโรงงานขนาดใหญ่ทั่วโลก
ได้สร้างระบบผูกขาดทางการค้าอย่างไม่เป็นทางการ ซึ่งอาจนำไปสู่ราคาที่สูงขึ้น
ซึ่งทำให้บริษัทเหล่านี้มีอำนาจในการต่อรองราคาได้

ความเสี่ยงต่อภาวะเศรษฐกิจและอุตสาหกรรมการก่อสร้างในประเทศญี่ปุ่น

ธุรกิจของบริษัท
คือการจัดหาให้ผลิตภัณฑ์โครงสร้างเหล็กขนาดใหญ่เพื่อใช้ในการก่อสร้างอาคารสูงขนาดใหญ่ ร้อยละ
90 ซึ่งเป็นผู้รับเหมาขนาดใหญ่ในญี่ปุ่น
เหตุการณ์ภัยพิบัติสร้างผลกระทบอย่างรุนแรงต่อเศรษฐกิจโลกในอุตสาหกรรม
การก่อสร้างและอุตสาหกรรมการก่อสร้างในญี่ปุ่นก็ไม่มีข้อยกเว้น
ด้วยความล่าช้าและการยกเลิกกลายเป็นเรื่องปกติ
ทำให้โครงการก่อสร้างลดลงและทำให้มีความต้องการสำหรับงานผลิตโครงสร้างเหล็กได้ลดลงอย่างมากนอกจากนี้โครงการการออกแบบทั้งในและบริเวณใกล้เคียงใจกลางกรุงโตเกียวได้รับความล่าช้าออกไปส่วนใหญ่หลังเกิดแผ่นดินไหวและภัยพิบัติโรงไฟฟ้าพลังงานนิวเคลียร์ที่ฟุคุชิมะเป็นผลเนื่องมาในเดือนมีนาคม
2554 ซึ่งเราคาดว่าธุรกิจในประเทศญี่ปุ่นจะพลิกฟื้นกลับมาเหมือนเดิม
คงต้องใช้เวลาอีกช่วงระยะเวลาหนึ่ง

ความเสี่ยงจากการลงทุนใน MCS Xiamen

การลงทุนของเราในประเทศจีนไม่ได้รับความสำเร็จเท่าที่ควร
เนื่องจากการควบคุมและการจัดการยังที่ไม่เพียงพอ ดังนั้น บริษัทฯ
จึงได้โอนหุ้นทั้งหมดจากบริษัทที่ลงทุนและได้ซื้อเพิ่มบางส่วนทำให้บริษัทถือร้อยละ 80
ของโรงงานที่เซียะเหมิน ซึ่งจะเกิดขึ้นในเดือนมกราคม
โดยหลังจากนั้นบริษัทฯจะเข้าไปจัดการบริหารงานที่โรงงานเซียะเหมิน
ให้ทำหน้าที่เป็นสถานที่ผลิตอื่นแห่งหนึ่งสำหรับเราเพื่อการส่งออกไปยังประเทศญี่ปุ่นหรือประเทศอื่นๆ
หรือตลาดในประเทศจีน นอกจากนี้ ยังจะทำหน้าที่เป็นศูนย์จัดหาวัสดุของจีน สำหรับกลุ่มเอ็มซีเอส
อย่างไรก็ตามคงจะต้องใช้เวลาในการปรับองค์กร การจัดการทางการเงิน
รวมทั้งใช้ระบบประกันคุณภาพที่เพียงพอ สำหรับโรงงานเซียะเหมินแห่งนี้